S-3518/2022

Mál þetta, sem dómtekið var 2. nóvember sl., er höfðað með ákæru, útgefinni af lögreglustjóranum á höfuðborgarsvæðinu 16. ágúst 2022, á hendur H-kvk-þgf M-kvk-þgf, kt. [...], [...], Bíldudal, með dvalarstað að [...], Reykjavík, fyrir eftirtalin umferðarlagabrot með því að hafa:

1. Miðvikudaginn 24. júní 2020 ekið bifreiðinni [...] svipt ökurétti og undir áhrifum áfengis (í blóði mældist vínandamagn 1,14‰) um Reykjavíkurveg við Fjarðarhraun í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 21. janúar 2021 ekið bifreiðinni [...] svipt ökurétti og undir áhrifum áfengis (í blóði mældist vínandamagn 0,59‰) um Bústaðarveg við Sprengisand í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Fimmtudaginn 11. mars 2021 ekið bifreiðinni [...] svipt ökurétti og undir áhrifum áfengis (í blóði mældist vínandamagn 0,87‰) austur Fákafen við veitingastaðinn [...]í Reykjavík, þar sem lögregla stöðvaði aksturinn við Rafstöðvarveg.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Laugardaginn 25. september 2021 ekið bifreiðinni [...] svipt ökurétti um Skútuvog við [...] í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Miðvikudaginn 15. desember 2021 ekið bifreiðinni [...] svipt ökurétti og undir áhrifum áfengis (í blóði mældist vínandamagn 0,95‰) um Arnarnesveg við Reykjanesbraut í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99 og 101. gr. umferðarlaga nr. 77/2019.

Þann 1. nóvember sl. gaf lögreglustjórinn á höfuðborgarsvæðinu út aðra ákæru á hendur ákærðu og var meðferð málanna sameinuð sbr. heimild í 1. mgr. 169. gr. laga nr. 88/2008 um meðferð sakamála. Þar er ákært fyrir umferðarlagabrot með því að hafa, þriðjudaginn 5. apríl 2022, ekið bifreiðinni [...] svipt ökurétti og óhæf til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 90 ng/ml) suður Skeifuna í Reykjavík, þar sem lögregla stöðvaði aksturinn, og haft í vörslum sínum 3,19 gaf amfetamíni, sem lögregla fann við öryggisleit á lögreglustöð við Hverfisgötu í Reykjavík.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Þá er krafist upptöku á framangreindum 3,19 gaf amfetamíni sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Ákærða er fædd í [...]. Samkvæmt framlögðu sakavottorði, dagsettu 11. ágúst 2022, hefur ákærðu áður verið gerð refsing fyrir umferðarlagabrot. Ákærða gekkst undir sektarrefsingu með lögreglustjórasátt 2. september 2013, 11. ágúst 2015 og 27. mars 2019 fyrir ölvunarakstur auk þess sem hún var svipt ökuréttindum í öll skiptin í nánar tilgreindan tíma. Nú síðast var ákærðu gert að sæta fangelsi í 8 mánuði með dómi Landsréttar 17. desember 2021, meðal annars fyrir ölvunarakstur og akstur svipt ökuréttindum, en þar hafði dómi Héraðsdóms Reykjaness frá 25. mars 2021 verið áfrýjað. Var ákærða jafnframt svipt ökuréttindum ævilangt.

Brot þau sem ákærða er sakfelld fyrir nú samkvæmt ákæruliðum 1- 3 í ákærunni frá 16. ágúst sl. voru framin áður en dómur Héraðsdóms Reykjaness frá 24. mars 2021 var kveðinn upp og ber því nú að dæma henni hegningarauka sem samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu, sbr. 78. gr. almennra hegningarlaga nr. 19/1940. Varðandi brot þau sem ákærða er sakfelld fyrir nú samkvæmt ákæruliðum 4 og 5 í ákærunni frá 16. ágústsl. og brot ákærðu samkvæmt seinni ákærunni frá 1. nóvembersl. verður við það miðað að ákærðu sé nú í fimmta sinn, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir ölvunarakstur og í þriðja sinn fyrir akstur svipt ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 8 mánuði.

Með vísan til lagaákvæða í ákæru er áréttuð ævilöng svipting ökuréttar ákærðu.

Ákærða greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 1 95.300 krónur að meðtöldum virðisaukaskatti, og 242.469 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærða, H a-kvk-nf M-kvk-nf, sæti fangelsi í 8 mánuði.

Áréttuð er ævilöng svipting ökuréttar ákærðu.

Ákærða greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 1 95.300 krónur að meðtöldum virðisaukaskatti, og 242.469 krónur í annan sakarkostnað.

K-kk-nf K-kk-nf